ওয়েস্ট ইন্ডিজ মহিলা ক্রিকেট দল
ওয়েস্ট ইন্ডিজ মহিলা ক্রিকেট দল আন্তর্জাতিক ক্রিকেট অঙ্গনে ওয়েস্ট ইন্ডিজের প্রতিনিধিত্বকারী মহিলাদের ক্রিকেট দল। দলের বর্তমান অধিনায়কের দায়িত্ব পালন করছেন স্তাফানি টেলর। ৭ মে, ১৯৭৬ তারিখে অস্ট্রেলিয়ার বিপক্ষে জ্যামাইকার মন্টিগো বে এলাকায় সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০০৫ ও ২০১৩ সালের মহিলাদের বিশ্বকাপে রানার্স-আপ অর্জন। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতার শিরোপা লাভ করে দলটি।
ভারতীয় ক্রিকেট নিয়ন্ত্রণ বোর্ড
১৯১২ সালে নিখিল ভারত ক্রিকেট দল প্রথমবারের মতো ইংল্যান্ড সফর করে। পাতিয়ালার নবাব ভুপিন্দর সিং দলের অধিনায়কত্বসহ সফর আয়োজনের দায়িত্ব পালন করেন। ১৯২৬ সালে কলকাতা ক্রিকেট ক্লাবের দুইজন প্রতিনিধি লন্ডনে অনুষ্ঠিত বর্তমান ইন্টারন্যাশনাল ক্রিকেট কাউন্সিলের পূর্বতন সংস্থা ইম্পেরিয়াল ক্রিকেট কনফারেন্সের কয়েকটি সভায় যোগদান করেন। কিন্তু ভারতীয় ক্রিকেটের কোন প্রতিনিধিকে আনুষ্ঠানিকভাবে প্রেরণ না করা স্বত্ত্বেও কনফারেন্সের সভাপতি লর্ড হ্যারিস তাঁদেরকে উপস্থিতির অনুমোদন দেন। সভার ফলাফল ও এমসিসি’র সিদ্ধান্তক্রমে অ্যাশেজে ইংল্যান্ডের অধিনায়ক আর্থার জিলিগ্যানের নেতৃত্বে একটি দল ভারতে আসে। নিখিল ভারত ক্রিকেট দল চমৎকার ক্রীড়ানৈপুণ্য প্রদর্শন করে।